cyanic-selkie/wikianc huggingface dataset:
Lørenveien (Oslo)
Noe næring er imidlertid igjen på sørsida av veien i dette området, hovedsakelig anlegget til Nortura (nr 35–39). Her var Fellesslakteriet fra 1911 (arkitekt Adolf Agthe); nå er det i hovedsak kontorer og lager her, men det foregår fortsatt en del pakking av frossenvarer.
Europavei 16 (Innlandet)
Europavei 16 i innlandet består av to delstrekninger. Den vestre, 151,8 km, går mellom grensen mot Vestland fylke på Filefjell og grensen mot Viken fylke i Sør-Aurdal, den østre, 72,5 km, mellom Dyståa grense mot Viken i Sør-Odal, og grensen mot Sverige ved Riksåsen i Kongsvinger. En delstrekning gjennom Viken knytter sammen traséene.
Historikk
Traseen over Filefjell ble allerede i 1793 etablert som hovedvei mellom Oslo og Bergen, den såkalte Bergenske Kongevei. Den gangen gikk veien om Etnedal (ikke Begnadalen).
Fra Borlaug i Lærdal kryss riksvei 52 til Tyinkrysset ble større ombygging igangsatt høsten 2011. Borlaugstunnelen åpnet i juli 2014.
Utbedret strekning mellom Bagn og Fønhus åpnet for trafikk juli 2014.
Strekningen gjennom Hedmark ble opprettet 2012 da E16 ble forlenget til Gävle i Sverige. Til da var strekningen mellom fylkesgrensen mot Akershus og Kongsvinger sentrum del av riksvei 2. Strekningen videre til grensen mot Sverige var riksvei 200. Tidligere var strekningen mellom Øyermoen vegkryss og Riksåsen skilteet riksvei 204.
Delstrekningen Slomarka–Kongsvinger (16,5 km) på den nye motortrafikkveien Kløfta - Kongsvinger åpnet 27. november 2014.
Kommuner og knutepunkter
Fortsetter som europavei 16 (Vestland)
Vestlig trase:
Østlig trase:
Fortsetter som europavei 16 (Sverige)
Finn Malmgrenfjorden
Finn Malmgrenfjorden er en fjord på nordøstsida av øya Nordaustlandet på Svalbard. Den har innløp mellom Repøyane i vest og Bergströmodden i øst, og strekker seg rundt 12 kilometer sørvestover langs østkysten av Glenhalvøya. Vest for Glenhalvøya ligger Duvefjorden.
Fjorden er oppkalt etter Finn Malmgren, en svensk meteorolog og polarforsker som omkom i området i 1928 etter luftskipet «Italia»s havari på Nordaustlandet.
Fjorden inngår i Nordaust-Svalbard naturreservat.
Dictyeucnemis
Dictyeucnemis er en slekt av biller som ligner smellere (Elateridae).
Utseende
En middelsstor (ca. 10 millimeter), avlang, svart råtevedbille. Oversiden er kledt med ganske korte, oppstående hår. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, tynne og trådformede. Brystskjoldet (pronotum) er avrundet firkantet, noe bredere enn langt, med knapt tilbaketrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har tydelige lengdestriper. Beina er temmelig korte.
Utbredelse
Arten er utbredt i Australia (Western Australia).
Tidsblokkering
Tidsblokkering er en produktivitetsteknikk for personlig tidsstyring hvor en periode (vanligvis en dag eller uke) er delt inn i mindre segmenter for spesifikke oppgaver eller gjøremål. Tidsblokkering integrerer funksjonene til en kalender og en gjøremålsliste. Tilhengerne av tidsblokkering mener at det kan bidra til å fjerne distraksjoner og motvirke uproduktiv mangverksarbeid (multitasking).
Et eksempel på tidsblokkering kan være at man setter av 10 minutter på starten og slutten av arbeidsdagen til å svare på eposter. Pomodoro-teknikken er en variant av tidsblokkering.
1700-tallet
Opprinnelsen til metoden er ukjent, men Benjamin Franklin er kjent for å være en av de tidlige brukerne av tidsblokkering. Han blokkerte timevis av sin dag til konsentrasjonsarbeid og satte av tid til 2-timers lunsj, samt tildelte tid til soving, andre måltider og rekreasjon.
2000-tallet
Etter at smarttelefoner kom på 2000-tallet har tidsblokkering gått over fra p gjøres med penn og papir til å gjøres direkte i digitale kalendere. Disse gjør det mulig for brukerne å dele dele møter og sende møteinvitasjoner, hvilket legger til rette for enklere samarbeid. Dette har redusert behovet for papirkalendere, selv om noen fortsatt foretrekker disse.
Fordeler
Tidsblokkering kan hjelpe brukerne med å være mer realistiske om hva som kan oppnås på en dag og hjelpe dem med å strukturere dagen.
Tidsblokkering av personlig tid som frokost om morgenen, ferie- eller fritid kan bidra til å lindre stress på arbeidsplassen. Tidsblokkering fører ofte også til at man bevisst setter av tid borte fra skrivebordet, hvilket kan redusere sjansen for utbrenthet og øke produktivitgeten når man jobber.
Tidsblokkering kan også skape en kunstig følelse av at noe haster i form av at man forsøker å få hver oppgave gjort på en forhåndsbestemt tid, hvilket kan hjelpe noen brukere å oppnå mer i samme tidsperiode. En studie fant at fagpersoner som benyttet tidsblokkering utførte 53% flere oppgaver enn ellers.
Uti possidetis
Uti possidetis (latin: «det du besitter»; fullstendig Uti possidetis, ita possideatis: «det du besitter, det skal du besitte») er en utforming av den folkerettslige sedvane som i sin opprinnelige form sa at det en krigende part erobrer i løpet av krigen og besitter ved fredsslutningen, det skal han beholde.
En røyk og en ronk
En røyk og en ronk er en musikk-EP med Brutal Kuk, utgitt i 2003.
Pure Massacre
«Pure Massacre» er en sang av det australske rockebandet Silverchair. Det var gruppens andre singel, utgitt i 1995 på albumet Frogstomp. Den nådde nummer 2 på topplisten i Australia og New Zealand.
Friidrett under Sommer-OL 1900 – 200 meter menn
200 meter for menn var en av sprintøvelsene i friidrett OL 1900 i Paris. Det var første gangen 200 meter var med på det olympiske programmet. Åtte deltakere fra sju nasjoner deltok i konkurransen som ble avviklet 22. juli 1900.
Rekorder
Gjeldende rekorder før lekene i 1900:
(*) uoffisiell 220 yards (= 201,17 meter)
Semifinaler
Det var to innledende heat med fire løpere i hver der de to beste fra hver heat gikk videre til finalen.
Heat 2
Rowley vant heatet ca 30 centimeter foran Tewksbury.
Finale
Tewksbury vant finalen ca to meter foran Pritchard og ble den første olympiske mesteren på 200 meter i moderne tid.
Lasse Strand
Lasse Strand (født 3. april 1974), fra Fevåg, er en tidligere foballspiller. Han spilte for Rosenborg BK fra 1999 til 2001. Han spilte 10 kamper og scoret 1 mål. Han spilte seinere 49 kamper for Bryne FK (2001 - 2004) og 26 kamper for Byåsen IL (2005 - 2006) og scoret 1 mål.
Yuki Ishii
Yuki Ishii (født 8. mai 1991) er en japansk volleyballspiller.
Hun representerte Japan under Sommer-OL 2016 i Rio de Janeiro, der hun endte på femteplass med det japanske landslaget.
Modernisme (teologi)
Modernismen var en strømning innen katolsk teologi tidlig på 1900-tallet. Den tok inntrykk av 1800-tallets radikale tektkritiske bibelforskning, og kan ses som en slags parallell til den protestantiske liberalteologi. De viktigste navnene innen strømningen var Alfred Loisy og George Tyrrell.
Modernismen var ingen enhetlig bevegelse, og de teologer som ble betegnet som modernister kalte seg ikke selv ved det navn. Uttrykket modernisme ble utmyntet av pave Pius X, som en betegnelse om noe som burde bekjempes.
Modernismens idéer
Selv om modernismen aldri var en bevegelse i egentlig mening, kan visse fellestrekk identifiseres, ettersom modernismen var et resultat av dens samtids idéer. Fremfor alt menes med modernisme et etter egen oppfatning vitenskapelig tilnærmelsesmåte der man ikke gikk ut fra det katolske trosparadigmet, samt, med Loisys ord, et forehavende å tilpasse katolisismen til de intellektuelle, moralske of sosiale behov i samtiden. Modernistene gikk dermed ikke tu fra et kristent perspektiv i sin forskning, noe som svekket den kirkelige karakter og autoritet. I religiøs henseende søkte de forståelse mellom forskjellige religioner.
Hva den katolske kirke primært tok avstand fra i modernismen var holdningen til dogmene. Modernistene som gjorde krav på en særlig vitenskapelighet med det nye paradigmet, kunne ikke ved sine studier av dogmene verifisere dem eller behandle dem som urokkelige sannheter, og mente at dogmene var blitt skapt av Kirken. Den katolske kirkes læreembete mente at man ikke kan sette spørsmålstegn ved dogmene.
Bakgrunn
Med den metodikk som ble utarbeidet av blant andre Johann Salomo Semler som forbilde, gav Ernest Renan ut sin Jesu liv i 1863, og boken vakte en enorm oppstandelse. Renan gestaltet Jesus som en vanlig dødelig person, i strid mot beskrivelsen av Jesus Kristus som Guds sønn. Dette skyldtes at Renan mente at det var viktig å forholde seg til emnet på en vitenskapelig måte, og denne innstilling ble delt av en rekke forskningsdisipliner, som alle la spørsmål som ikke vitenskapelig kunne bevises, på hyllen. Til de forskere som sterkest bidro til paradigmeskiftet var foruten Renan, Charles Darwin, Friedrich Nietzsche og Arthur Schopenhauer.
Modernismen kan også spores lengre tilbake i tiden. Jean-Jacques Rousseau kan ha vært den som utmyntet begrepet i 1769 for å betegne filosofisk ateisme, men idéstrømningen kan likesom den nye vitenskaper som uppstod under 1800-tallet spores til humanismen og opplysningen og reformasjonen.
En professor ved universitetet i Louvain definerte modernismen i 1881 som en humanistisk streben etter å eliminere Gud fra det sosiale liv, og oppfattet det som ren liberalisme. Omkring julen 1905 skrev ett antall biskoper i Torino og Vercelli et rundsskriv der de advarte mot Modernismo nel clero, presteskapets modernisme.
Blant de mest kjente modernistene var Alfred Loisy og George Tyrell, hvorav den første ble ekskludert fra kirken i 1908, og hans bøker forbudt.
Modernismen havnet i kollisjon med paven. Strømningen ble kalt «summen av heresier» av Pius X i encyklikaen Pascendi dominici gregis i 1907, og i 1910 tilkom antimodernisteden som ble avkrevd prester og lærere i teologi.
Israel’s Son
«Israel's Son» er en sang av det australske rockebandet Silverchair. Det var gruppens tredje singel, utgitt i 1995 på albumet Frogstomp. Den nådde nummer 11 i den australske topprankingen, nummer 12 i New Zealand og nummer 39 i USA.
Grammy Legend Award
Grammy Legend Award (også kalt Grammy Living Legend Award) er en amerikansk musikkpris delt ut av Recording Academy til musikere, som gjennom bidrag over en lang periode har hatt stor innflytelse på plateindustrien. Grammy Legend Award er én av mange Grammy-priser. Den blir delt ut med ujevne mellomrom, og per mars 2016 er det delt ut 14 Legend Awards, sist i 2003 til Bee Gees.
Vinnere
Følgende personer og grupper har vunnet en Legend Award.
ISTAF Indoor 2019
ISTAF Indoor 2019 var et internasjonalt innendørsstevne i friidrett som ble arrangert i Mercedes-Benz Arena i Berlin 1. februar 2019.
Resultater, mix
Ola Isene deltok i diskos, som eneste nordmann i dette stevnet, og kom på sjetteplass med 60,77 meter.
Iván Enderica Ochoa
Iván Enderica Ochoa (født 28. oktober 1991) er en ecuadoriansk svømmer som spesialiserer seg i maratonsvømming. Han representerte landet sitt under Sommer-OL 2012 i London, der han ble nummer 21.
Johan Henrik Garmann
Johan Henrik Garmann (–1748) var en norsk offiser og godseier.
Han fødtes i 1660-årene som sønn av slottskriver Johan Garmann (1610–1673) og Margrethe Jespersdatter. Han gjorde karriere innenfor militæret, og endte som sjef for Akershusiske Infanterriregiment.
Garmann ektet Anne Cathrine Toller, enke etter genealløytnant Hans Ernst von Tritzschler. Paret residerte som rike folk på Hovin og eide flere av de beste gårdene i Aker. Da Toller døde overtok han Søndre Frogner, som han i 1744 skjøtet videre til Ulrik Frederik Cicignon.
Garmann døde 10. august 1748, og ble bisatt i Gamle Aker.
Gautam Buddha lufthavn
Gautam Buddha lufthavn, Også kjent som Bhairahawa Airport, er en flyplass for Siddharthanagar (eller Bhairawa). ), en kommune i Rupandehidistriktet i Lumbini i Nepal. Flyplassen skal oppgraderes til internasjonal standard som Nepals andre internasjonale lufthavn
Ed Lee
Edwin Mah «Ed» Lee (kinesisk: 李孟賢, pinyin: Lǐ Mèngxián; født 5. mai 1952 i Seattle i USA, død 12. desember 2017 i San Francisco ) var en amerikansk demokratisk politiker. Han var borgermester i San Francisco fra 2011 frem til sin død.
Gautam Buddha lufthavn
Flyplassen ligger 109 m. over havnivået. Den har en asfaltert rullebane på 1 510 x 34 m. og har i dag bare innenlands trafikk.
Oppgradering
Flyplassen skal oppgraderes til internasjonal standard innen 2018. Den vil da få en 3 000 m. lang rullebane og seks oppstillingsplasser. Prosjektet på vel 3,5 milliard kroner vil bli finansiert med lån på 42,96 million dollar og 12,75 million dollar fra henholdsvis Den asiatiske utviklingsbanken og Verdensbanken.
Ed Lee
Bakgrunn
Ed Lee var av kinesisk herkomst; hans foreldre var innvandret fra Taishan i det sørlige Kina. Lees far, Gok Suey Lee, kjempet i Koreakrigen, var kokk, og drev en restaurant i Seattle Han døde da Lee var 15. Moren var syerske og servitrise.
Mücke Motorsport
Mücke Motorsport er et tysk motorsportsteam. Per 2014 konkurrerer de i Deutsche Tourenwagen Masters (DTM), det europeiske Formel 3-mesterskapet, og den tyske rekrutteringsserien ADAC Formel Masters. Mücke Motorsport er Tysklands største private racingteam.
Ed Lee
Bakgrunn
Ed Lee hadde fem søsken. Han gikk på Bowdoin College i delstaten Maine og studerte etter sin eksamen i 1974 videre ved Boalt Hall School of Law på University of California, Berkeley. I 1978 tok han slutteksamen derfra.
Borgermester
Han var den første person av asiatisk herkomst som tiltrådte embedet som San Franciscos borgermester. Han etterfulgte i 2011 Gavin Newsom som var blitt valgt til Californias viaeguvernør.
Mücke Motorsport
Teamet ble opprettet i 1998 av den tidligere føreren og tredobbelte autocross-europamesteren Peter Mücke, og de skaffet seg først erfaring fra diverse regionale og nasjonale løpsserier. De påfølgende år stilte Mücke-teamet til start i Formel BMW ADAC og det tyske Formel 3-mesterskapet, som fra 2003 ble til Formel 3 Euro Series. Begge seriene ble kjørt som supportløp til DTM-mesterskapet. Blant førerne som kjørte for Mücke på denne tiden var de fremtidige Formel 1-førerne Christian Klien, Robert Kubica, Sebastian Vettel, Markus Winkelhock og Sébastien Buemi.
Fra 2005 stilte Mücke Motorsport også til start i DTM, som fabrikksteam for Mercedes-Benz
Leiv Berulfsen
Leiv Berulfsen (født 27. mars 1928 i Tønsberg, død 9. oktober 2021 i Sandefjord) var en norsk organist og kantor.
Berulfsens far var glassmester, og det var meningen at han skulle gå i farens fotspor. I oppveksten fikk Berulfsen imidlertid piano- og orgelundervisning av Åge Myklegård, og han bestemte seg for å bli kirkemusiker. Han tok høyere organisteksamen ved Musikkonservatoriet i Oslo i 1950, etter å ha hatt Arild Sandvold som lærer.
Berulfsen markerte seg som dirigent for flere kor i Tønsberg, og han startet Tønsberg Sangforening s guttekor. Han var også en skattet akkompagnatør i Tønsberg-området frem til han i august 1956 startet som organist og kantor i Sandar kirke i Sandefjord. Dette var en av landets største menigheter, og arbeidsmengden var stor. Han var ansatt i Sandar sammenhengende fram til han ble pensjonist i 1995. Han ledet Sandar kirkes motett kor, og han arrangerte en mengde konserter og musikkandakter. Berulfsen var en ettertraktet klaver- og orgelpedagog, og han speidet etter kirkemusikktalenter. Mange av hans elever ble kirkemusikere, og enda flere fikk åpnet dørene inn til musikkens verden gjennom hans gode undervisning.
Softball under Stillehavslekene 2015
Softball under Stillehavslekene 2015. Softball var en av flere sporter som var med i de femtende stillehavslekene som ble arrangert i Nouméa på Ny-Caledonia i perioden 4. til 18. juli 2015. Det var kun en turneringer for kvinner med to lag. Det ble bestemt at de skulle spille best av tre kamper. Papua Ny-Guinea vant de to første kampene med 17–0 og 7–0 over Amerikansk Samoa.
Eripus
Eripus er en slekt av løpebiller.
Utseende
Middelsstore, avlange, halvblankt svarte løpebiller. Kjevene er kortere enn hodet, som har dype furer på sidene. Fasettøynene er middelsstore, rundet utstående. Pronotum er rundet, omtrent så langt som bredt, med lengdegroper ved bakhjørnene. Dekkvingene er rundede uten lengdefurer.
Levevis
Disse billene er nattaktive og jakter hovedsakelig på tusenbein.
Utbredelse
Slekten er utbredt i Mellom-Amerika og Peru.
Jarlsbergverket
Jarlsbergverket var et gruveselskap på Konnerud i Drammen.
I 1736 overtok grev Wedel Jarlsberg hele anlegget og laget et nytt partisipantskap bestående av 1.000 deler, hvorav greven selv beholdt kontroll med 928. I 1737-38 hentet han til Konnerud et stort antall tyske bergarbeidere med familier, i alt ca. 80 personer. For å unngå den kostbare malmtransporten begynte han straks å regulere vannløpet og overføre maskineriet til Ekholt, hvor malmknuseri, vaskeri og smelteovner ble anlagt nedenfor de øvre vannfall, bakenfor og nedenfor eiendommen Gården. Grev Wedel Jarlsberg døde på Gården i 1738, og verket ble overtatt av hans 20 år gamle sønn, grev Frederik Christian Otto Wedel Jarlsberg (s.d.). Iffert døde i 1739 og ble etterfulgt av sønnen Otto Iffert, som under titel av visedirektør foresto verkets ledelse til 1745 da han ble avløst av Hans Alstrup, som bar titel av inspektør. Alstrup ble i 1751 avløst av bergskriver Matthiasen, som etter bare to måneder i stillingen ble avløst av kammeråd Joachim Hagerup. Etter en liten lysning i driften ble den i 1748 atter ulønnsom, og den nye greve forsøkte å selge underskuddsforetagendet til kong Frederik V som i 1749 avla et besøk under sin reise til Kongsberg. Greven forlangte imidlertid 130.000 riksdaler, som verket til da hadde kostet ham, dette var mer enn det dobbelte av taksten og kongen takket nei til tilbudet. Greven opprettet deretter et nytt partisipantskap med 500 andeler. En utvidelse av driften ble vanskeliggjort av for dårlig vannkraft, og i 1751 ble driften noe redusert. Verkets arbeidere var fritatt for militærtjeneste, mens bøndene på stedet kunne ilegges mulkt hvis de ikke utførte den kjøring som de ble pålagt. Håpet om lønnsom drift ble gjenopplivet etter at det i 1761 ble funnet en kobbergruve i Strøm skog, men den var snart uttømt og i 1766 ble driften sterkt innskrenket. Direktør Hagerup tok avskjed og ble etterfulgt av hyttemester Anton Flastrup, som i de siste år var verkets eneste hovedbetjent idet han forente stillingene som direktør, bergskriver, schichtmester og hyttemester. I 1770 opphørte virksomheten etter at verket hadde kostet familien Wedel Jarlsberg ca. 1 million kroner, og greven hadde måttet selge bl.a. en del av sine kirker, deriblant Skoger kirke, for å klare seg. Verket hadde i løpet av ca. 40 år produsert sølv for 325.224 riksdaler (7 tonn), bly for 30.485 (445 tonn) og kobber for 16.790 riksdaler (36 tonn). Greven forsøkte igjen – uten resultat – å selge verket. Først etter hans død i 1776 ble Jarlsbergverket utstykket og solgt ved en stor auksjon i desember 1777. Her ble gårder og plasser, bygninger og maskiner solgt, for en stor del til verkets arbeidere og oppsittere samt bønder i området. Auksjonen innbragte 19.192 riksdaler. Mer enn 50 mineraler er i nyere tid funnet ved Konnerudgruvene.
Phoebe Knapp
Phoebe Palmer Knapp (født 9. mars 1839, død 10. juli 1908) var en amerikansk komponist av musikk for salmer og organist.
Biografi
Knapp ble født i New York City. Hennes foreldre var Walter C. Palmer og Phoebe Worrall Palmer. Hun giftet seg med Joseph Fairchild Knapp, en av grunnleggerne og den andre presidenten av Metropolitan Life Insurance Company. Han fikk et pipeorgel installert i leiligheten deres.
Hun og hennes mann var medlemmer av John Street Methodist Episcopal Church i New York City. Salmedikteren Fanny Crosby var også et medlem av kirken og en venn av Palmer.
Hun skrev over 500 salmemelodier. Mest kjent er den melodien som nå kalles "Assurance" som hun skrev til Fanny Crosbys tekst Salige Visshet. En annen salme av Fanny Crosby som Knapp skrev musikken til er "Nearer the Cross". Andre salmemelodier av Knapp inkluderer "Albertson", melodien til "Jesus Christ is Passing By" av J. Denham Smith og "When My Love to Christ Grows Weak" av John R. Wreford. Hennes melodi "Consecration" har blitt knyttet til "My Spirit Soul and Body" av Mary Dagworthy James. Phoebe Palmer Button skrev også korverk og solostykker. Den mest kjente av disse er palmesøndagsarien "Open the Gates of the Temple"..
Phoebe Knapp døde i Poland, Maine.
Theodore Katsanevas
Theodore Katsanevas (gresk: Θεόδωρος Κατσανέβας, født 13. mars 1947 i Athen i Hellas, død 8. mai 2021 i Athen) er en gresk akademiker og grunnlegger av det politiske partiet Drachmi Greek Democratic Movement Five Stars som kjemper for at Hellas skal gå vekk fra Euro og tilbake til drakmer
Han døde av covid-19 i på Sismanogleio-sykehuset Athen den 8. mai 2021.
Øyenfarge
Øyenfarge er en polygent fenotypisk trekk som kan forklares på to måter: pigmenteringen av øyets regnbuehinne, og frekvensavhengigheten av lysets spredning i irisstromaen. Mennesker og andre dyr har mange fenotypiske variasjoner i øyenfarge.
Blant mennesker varierer pigmenteringen av regnbuehinnen fra lysebrunt til svart, avhengig av mengden melanin i pigmentepitelet (plassert på hinnens bakside), melanininnholdet i irisstromaen (plassert på hinnens forsiden), og den cellulære tettheten av stroma. Verken blå eller grønne pigmenter forekommer i den menneskelige regnbuehinne eller øyevæske. Utseendet av blått og grønt kommer av lysspredningen i stroma, et fenomen som ligner det som får himmelen til å bli blå, kalt Rayleigh-spredning. Øyenfargen varierer med lysforholdene, spesielt for lysere øyne.
De fargede øynene til mange fuglearter skyldes nærvær av andre pigmenter, som pteridiner, puriner og karotenoider. Genetikken for øyefarge er komplisert, og farge bestemmes av flere gener. Så langt har så mange som 15 gener vært assosiert med arv av øyenfarge. Tidligere tro på at blå øyenfarge er et enkelt recessivt trekk har vist seg å være feil. Genetikken i øyenfarge er så kompleks at nesten alle foreldre-barn-kombinasjoner kan forekomme.
Geografisk variasjon
Lys pigmentering (farge) av både hår og øyne er vanligst rundt Østersjøen. Andelen med lyse øyne er særlig stor øst for Østersjøen: i Finland, de baltiske landene og tilstøtende områdene i Russland og Hviterussland. I dette området i Nord-Europa er det historisk stor variasjon i hår- og øyenfarger: Det er vanlig med brune, blå, grå og grønne øyne; mens brunt, gyllent, blondt, lyst og rødt er vanlige hårfarger. Utenfor dette området er det mindre variasjon i hår- og øyenfarge.
Kotoki Zayasu
Kotoki Zayasu (født 11. januar 1990) er en japansk volleyballspiller.
Hun representerte Japan under Sommer-OL 2016 i Rio de Janeiro, der hun endte på femteplass med det japanske landslaget.
Trollfossen (andre betydninger)
Trollfossen har flere betydninger.
Jurij Kudinov
Jurij Vladimirovitsj Kudinov (russisk: Юрий Владимирович Кудинов; født 27. februar 1979) er en tidligere russisk svømmer som nå representerer Kasakhstan. Han spesialiserer seg i maratonsvømming. Han representerte Kasakhstan under Sommer-OL 2012 i London, der han ble nummer 22.
June Tårnes
June Tårnes (født 2. september 1990 i Slettaelva på Kvaløya i Tromsø) er en norsk kvinnelig fotballspiller som spiller som spiller for Røa.
Tårnes Spilte for Slettaelva Sportsklubb fra seksårsalderen, og var delaktig i deres første triumf da laget i 2003 kom til finalen i Norway Cup. Tårnes scoret begge målene i semifinalen mot Fremad Amager. Finalen var mot Grei, og tromsølaget tapte 0-4.
Tårnes debuterte i 2006 for Fløya som 15-åring med dispensasjon, og spilte samtlige kamper for laget. Tårnes scoret allerede i sin første kamp for Fløya i et 3-7-tap for Team Strømmen. Hun scoret også i tredje runde mot Klepp og ble matchvinner hjemme mot Sandviken i fjerde runde. Tårnes var i godt selskap med Tone Heimlund og Kristy Moore, og hun lærte mye. Hun scoret sitt og Fløyas siste mål for sesongen hjemme mot Liungen. Også i påfølgende sesong fikk Tårnes tillit, og hun scoret ett mål i et hjemmetap mot Kolbotn.
I 2008 ble Tårnes tatt ut til Norges J-19-landslag som spilte U-20-VM i Chile. Tårnes spilte samtlige tre kamper fra start. Hun ble i 2009 kaptein for J-19-landslaget under J-19-EM i Hviterussland. I kampen mot England ble Tårnes stygt taklet, og brakk benet. Det satte henne ut resten av 2009-sesongen. Hun kom noe for tidlig innpå i 2010 mot Arna-Bjørnar. Imidlertid ble det et kort comeback, da Tårnes igjen måtte ut med skade.
Den 22. november 2010 signerte Tårnes kontrakt med Røa etter å først takket nei til et tilbud fra Arna-Bjørnar og deretter å få tilbudet fra Fløya trukket tilbake.
Shade
«Shade» er en sang av det australske rockebandet Silverchair. Det var gruppens fjerde singel, utgitt i 1995 på albumet Frogstomp. Den nådde nummer 28 i den australske topprankingen, nummer 29 i Canada og nummer 47 i New Zealand.
Mark Senior
Mark Senior (født 13. desember 1963) er en jamaicansk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han ble utslått i kvartfinalen på 400 meter.
Erhard
Erhard har svensk navnedag 5. mai, og Erhardt har dansk navnedag 8. januar.
Kjente personer med navnet
Personene i listen er ordnet kronologisk etter fødselsår.
Kanami Tashiro
Kanami Tashiro (født 25. mars 1991) er en japansk volleyballspiller.
Hun representerte Japan under Sommer-OL 2016 i Rio de Janeiro, der hun endte på femteplass med det japanske landslaget.
Subrette
Subrette (fra fransk soubrette «kammerjomfru») er et rollefag i operaer, operetter, syngespill, musikaler og klassiske komedier.
Subretten er ei ung, kvikk tjenestejente som har som funksjon å utvikle intrigen fram til en vellykket avslutning, gjerne i samarbeid med en mannlig motpart i tjenerstaben. Subretten kan være hovedpersonen, men som oftest er hun den kvinnelige hovedpersonens medsammensvorne.
Molière var inspirert av commedia dell'arte -formens tjenestejente, Columbine, og med utgangspunkt i denne skikkelsen utviklet han kvikke og skjelmske kammerjomfruroller, f.eks Dorine i Tartuffe (1664). Senere brukte f.eks. Ludvig Holberg subretter i sine stykker, han gav dem gjerne navnet Pernille.
Valborg Erichsen
Valborg Erichsen Lynner (født 4. august 1891 i Gjerpen, død 1967) var en norsk forfatter, litteraturhistoriker og lærer.
Familie
Valborg Erichsen Lynner var datter av biskop Johan Willoch Erichsen (1842-1916) og Helga Marie Margrethe Boeck (1847-1927). Hun ble 30. juni 1925 i Bergen med rektor Ferdinand Gustav Lynner.
Liv og virke
Etter fullført examen artium fra Hambros skole i Bergen i 1910 avla Valborg Erichsen språklig-historisk embedseksamen i 1915 (cand.philol.) og pedagogisk eksamen i 1916. I årene 1916-1925 var hun lærer ved Vestheim pikeskole, med to avbrudd i forbindelse med utenlandsopphold. Hun fratrådte stillingen da hun ble gift. I perioden 1925-1931 arbeidet hun som timelærer ved forskjellige skoler i Bergen, blant annet Lindstrøms skole og Pihls skole. Etter den såkalte Valborg Lynner-saken ble hun i 1931 fast ansatt som lektor ved Pihls skole i Bergen, en kommunal høyere skole. Denne stillingen innehadde hun til hun gikk av men pensjon.
I 1914 utga hun småskriftet Jonas Lie som journalist. Hun ble i 1919 belønnet med Hartvig Lassens gullmedalje for sitt arbeid om Henrik Wergeland og Henrich Steffens; Henrik Wergeland i hans forhold til Henrich Steffens. I 1922 vant hun tidsskriftet Eddas pris på kr. 3000 for et arbeid om Søren Kierkegaard. Hun hadde deretter et studieopphold i Italia, og studerte dessuten engelsk romantisk poesi.
Valborg Lynner-saken
Hun var sentral i den såkalte Valborg Lynner-saken, da hun i 1929 ble forbigått av departementet da hun søkte stilling i den offentlige skole, til tross for at hun var innstilt av skolens forstanderskap og utvilsomt var den best kvalifiserte søkeren. Avlsgaet ble begrunnet med at hun var lektorfrue, og dermed forsørget. Hun ble i 1931 ansatt som lektor i kommunal høyere skole. Dette ble betraktet som et tap, ettersom en slik fremstående forskaerkapasitet skulle undervise ved en skole uten examen artium.
Ky Hurst
Ky Hurst (født 11. mars 1981) er en australsk svømmer som spesialiserer seg i maratonsvømming. Han representerte landet sitt under Sommer-OL 2012 i London, der han ble nummer 20.
If You Want Cock…
If You Want Cock... er et musikkalbum med Brutal Kuk, utgitt i 2003. Dette er bandets debutalbum.
Gerson Souza
Gerson Souza (født 2. januar 1959) er en brasiliansk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han ble utslått i kvartfinalen på 400 meter.
Arsenij Lavrentjev
Arsenij Lavrentjev (født 1. februar 1983) er en portugisisk svømmer som spesialiserer seg i maratonsvømming. Han representerte landet sitt under Sommer-OL 2012 i London, der han ble nummer 19.
Findaway
«Findaway» er en sang av det australske rockebandet Silverchair. Det var gruppens femte singel, utgitt i 1995 på albumet Frogstomp. Det var den siste singelen som ble utgitt fra albumet.
Bærum Golfklubb
Bærum Golfklubb ble stiftet 7. november 1972 og holder til i Lommedalen i Bærum. Klubben åpnet sin 18-hulls skogsbane i 1989. Banen er 5,580 meter fra bakerste utslagssted og har par 71. I tillegg har klubben en nihulls korthullsbane med par 27.
Banen ligger på gamle Hellerud gård, som ifølge klubbens hjemmeside har en dokumentert historie tilbake til 1336. Grunnen er i dag dels eid av klubben og dels leid av Bærum kommune, Løvenskiold og øvrige grunneiere.
Erin Ambrose
Hun debuterte på det canadiske landslaget i 2017 og har representert landslaget ved tre VM-turneringer og vunnet ett gull (2021), ett sølv (2017) og én bronse (2019). Hun representerte Canada under Vinter-OL 2022 i Beijing, hvor hun spilte for det canadiske landslaget.
Boksing under Sommer-OL 2012 – Mellomvekt kvinner
Kvinnenes mellomvekt i boksing under Sommer-OL 2012 finner sted fra 5. til 12. august 2012 på ExCeL Exhibition Centre i London.
NOU 2019: 18, Havbruksskatteutvalget
NOU 2019:18 «Skattlegging av havbruksvirksomhet» er en norsk offentlig utredning (NOU) fra et utvalg som ble oppnevnt ved kongelig resolusjon 7. september 2018 for å vurdere hvordan skattesystemet for havbruk bør utformes for å bidra til at fellesskapet får en andel av grunnrenten, også fra eksisterende tillatelser. Utvalget ble bedt om å vurdere ulike former for beskatning, herunder grunnrenteskatt og produksjonsavgift. Utvalget skulle i tillegg vurdere hvordan skatteinntektene fra det samlede skattesystemet for havbruk, inkludert inntekter fra tildeling av nye tillatelser til å drive havbruksvirksomhet, skal fordeles mellom kommunesektor og stat. Utvalget avla sin innstilling til Finansdepartementet mandag 4. november 2019. Det ble ledet av Karen Helene Ulltveit-Moe og blir referert til som «Havbruksskatteutvalget».
"Stortinget ber regjeringen om å nedsette et partssammensatt utvalg som skal utarbeide en NOU som behandler ulike former for beskatning av havbruksnæringen, herunder produksjonsavgift og grunnrentebeskatning/ressursrenteavgift. Ett av målene med utredningen er at vertskommuner skal sikres stabile og forutsigbare årlige inntekter for bruk av areal og for å tilrettelegge for nytt areal for oppdrettsnæringen også når det ikke er vekst. Utredningen må også vurdere den internasjonale konkurransesituasjonen for havbruksnæringen, forutsetninger for lønnsomhet, risikoen ved biologisk produksjon i sjø, samt hvordan skatte- og avgiftssystemet påvirker sysselsettingen og industrialisering i Norge og forholdet mellom norsk og utenlandsk eierskap. Beskatningen må innrettes slik at næringen har et godt grunnlag for kunnskapsutvikling, innovasjon, investeringer og bærekraftig vekst.
''Saken må sluttføres i Stortinget våren 2020, med sikte på mulig ikrafttredelse medio 2020. Havbruksfondets innretning og fordeling sees i sammenheng med annen beskatning."''
Utvalget hadde delt innstilling. Flertallet foreslo å overføre inntekter fra salg av tillatelser fra vertskommunene og fylkeskommunene til staten og ønsket i tillegg å innføre en statlig grunnrenteskatt på 40%. For å imøtekomme hensynet til vertskommunene foreslo flertallet at det kunne innføres en produksjonsavgift som var fradragsberettiget for bedriftene, men som skulle vurderes i tråd med inntektsfordelingssystemet for kommunene. Mindretallet bestående av representantene fra LO, KS og NHO ønsket derimot å videreføre ordningen som ga staten 20% av salgsinntektene ved salg av tillatelser samt 70% til vertskommunene og 10% til vertsfylkene gjennom Havbruksfondet. De ba i tillegg om at Havbruksfondet burde videreutvikles og åpnet for å etablere en ordning som sikret vertskommunene leieinntekter for sjøarealet.
Medlemmer
Karen Helene Ulltveit-Moe (leder), Gudrun Bugge Andvord, Claire Winifred Armstrong, Vidar Christiansen, Grethe Fossli, Ole Laurits Haugen, Helge Moen, Amund Noss og Linda Nøstbakken.
Reaksjoner
Reaksjonene var delte. Generelt var næringslivet og distriktskommunene negative til flertallsforslaget, mens flere av hovedstadsavisene støttet forslaget.
Skjalg Fjellheim i Nordlys pekte på at forslaget fra flertallet ville innebære at inntekter ble flyttet fra vertskommunene til statskassen, og at skatteprofilen ville føre til økt skatt på distriktsnæringslivet til fordel for skattelettelser på næringsliv i bynære strøk. Han argumenterte for at ordningen med Havbruksfondet burde videreutvikles med en lokal beskatning av arealbruken.
Trygve Hegnar i Finansavisen  forklarte at havbruk ikke bruker felles ressurser på lik linje med olje, gass og vannkraft, men at næringen nyttiggjør sjøareal som ikke er så begrenset. Han minnet om at laksenæringen allerede betaler 22% i selskapsskatt og at denne skatten ville komme på toppen av ordinære skatter. Han forklarte videre at produksjonen kan flyttes både til havs og til lands, og slik teknologi allerede skaper en sterkere globale konkurranse.
Bård Bjerkholt i Dagens Næringsliv forklarte at «den ekstraordinære avkastningen eller renprofitten [i oppdrett] oppstår fordi det er begrenset antall steder i verden det er mulig å produsere oppdrettslaks. [] Det er kombinasjonen av naturgitte forhold og begrenset antall tillatelser som er forklaringen på at milliardene ruller inn». Bjerkholt fortsatte og karakteristerte «motstanden mot grunnrenteskatt i oppdrett er norsk politikks største mysterium» og at «den store forskjellen mellom dagens system og den skatten utvalgets flertall foreslår, er først og fremst at næringen må betale en god del mer skatt og at eiernes profitt vil bli lavere».
Jon Hustad i Dag og Tid forklarte at «grunnrente er [] ein avgrensa naturressurs, som olje, kraft eller tomtegrunn, som gjev superprofitt av di etterspurnaden er mykje større enn kostnaden ved å gje tilbodet. Dette er profitt staten kan skattleggja høgt av di grunnrente ikkje er mobil, og av di avkastinga er så høg at om grunnrenteskatten er rett innretta, stiller investorar likevel opp med penger». Hustad fortsatte «lobbyistane vann, både Høgre, Senterpartiet, Framstegspartiet og Venstre har alle vedtak om at lakseoppdrettsnæringa ikkje skal få grunnrenteskatt».
Behandling
Finansdepartementet la NOU 2019:18 ut til høring med høringsfrist 4. november 2019. Det var i alt 120 parter som sendte inn høringssvar. I stor grad var høringspartene kommuner, regionråd, fylkeskommuner, lokale- og nasjonale næringsforeninger, fagorganisasjoner og økonomiske fagmiljø. Nær alle høringspartene støtte opp under mindretallets forslag om ikke å innføre en overskuddsbasert grunnrenteskatt, men å videreutvikle Havbruksfondet slik at kommuner, fylker og stat skulle få mer stabile inntekter. Regjeringen la i forbindelse med behandlingen av revidert nasjonalbudsjett i 2020 frem forslag om å innføre en produksjonsavgift på 40 øret kiloet produsert laks. Dette var stipulert å gi årlige inntekter på 500 millioner kroner til kommunesektoren. Samtidig foreslo regjeringen å endre fordelingsnøkkelen på salg av vekst i lakse- og ørretnæringen slik at kommunene og fylkene fremover får 25% av inntektene og staten 75%. Tidligere var fordeling 80% til kommunesektoren og 20% til staten. I forliket mellom regjeringspartiene og FrP ble den endelige fordelingen satt til 40% til kommunesektoren og 60% til staten. Også opposisjonen ved Ap, Sp og SV sluttet seg til selve ordningen, men påpekte at de ønsket en annen fordelingsnøkkel mellom staten og kommunene.
Regjeringens Støres forslag om særskatt på havbruk
Regjeringen Støre avholde den 28. september 2022 en ekstraordinær pressekonferanse. Det ble varslet at denne omhandlet børssensitiv informasjon. Statsminister Jonas Gahr Støre og finansminister Trygve Slagsvold Vedum orienterte om endringer i skattleggingen av vannkraft, samt forslag om innføring av en særskatt på havbruk og på vindkraft. Bakgrunnen var den pågående krigen i Ukraina, økende inflasjon og behov for innstramminger i norsk økonomi. Regjeringen varslet at det ville bli innført overskuddsbasert grunnrenteskatt på 40% for produksjon av laks, ørret og regnbueørret med virkning fra 1. januar 2023. Det ble informert om at forslaget ble lagt ut til høring, og at høringsfristen var 4. januar 2023. De varslet videre at regjeringen i løpet av våren 2023 ville legge frem en proposisjon for Stortinget med endelig behandling av regjeringens forslag. Det ble understreket at dette forslaget avvek fra flertallsforslaget i NOU 2019:18 ettersom mindre oppdrettere skulle skjermes gjennom et bunnfradrag på 4000 eller 5000 tonn. I tillegg pekte de på at forslaget var annerledes ettersom vertskommunene skulle sitte igjen med mer penger.
Reaksjonene fra havbruksnæringen var sterke. Sjømat Norge som er sjømatnæringens største organisasjon og en landsforening i NHO la ut en pressemelding hvor de påpekte at havbruksnæringen er konkurranseutsatt, ny teknologi gjør den mindre stedbunden, og at spørsmålet nylig var behandlet i Stortinget gjennom et bredt parlamentarisk forlik hvor grunnrenten ble vedtatt inndratt gjennom produksjonsavgift og salg av tillatelsesvekst. De viste også til at det var nedsatt et eget skatteutvalg som skal gjennomgå hele skattesystemet, og at det ville være naturlig å se endringer i skattleggingen av havbruket i sammenheng med dette utvalgets tilrådninger. Tidligere leder av NOU 2019:18 Karen Helene Ulltveit-Moe mente at det var en gledens dag. Hun fikk støtte fra flere fagøkonomer og avisredaksjoner som mente at skatten var nøytral. Leder av Nettverk for fjord og kystkommuner Ole Haugen mente derimot at det gjeldende skatteregimet burde videreføres. Flere var kritiske til at regjeringen valgte å innføre en ny skatt før den ble vedtatt.
Markedet reagerte sterkt på nyheten. Sjømatindeksen på Oslo Børs falt med nært 25%. Etter et par timer hadde sjømataksjene falt med 57 milliarder kroner. Børsdirektør Øivind Amundsen beskrev fallet som et av de største fallene på hovedindeksen på Oslo Børs i nyere tid.
Den 12. oktober 2022 avholdt myndighetene auksjon hvor det ble gjennomført salg av vekst. Opprinnelig var auksjonen planlagt avholdt 27. september 2022, men den ble utsatt slik at aktørene skulle være kjent med rådende rammevilkår. Det ble der solgt vekst for i underkant av 4 milliarder korner. I følge beregninger utført av Kontali Analyse as på oppdrag av Sjømat Norge var salgsinntektene estimert til 8,5 milliarder.
Som et ledd i regjeringens forslag foreslo regjeringen at det skulle etableres en normpris for laks. Dette var begrunnet i et ønske om å redusere muligheten for selskapene til å bruke internpriser for å redusere skattebyrden. Næringen påpekte at forslaget om å ta utgangspunkt i priser laksepriser til Nasdaq-børsen ville gi gal og i mange sammenhenger en høyere inntekt enn realiteten. Usikkerheten rundt normpris førte til utfordringer i kontraktsmarkedene for salg av laks. Flere selskap varslet om permitteringer i foredlingsindustrien. Finansminister Trygve Slagsvold Vedum innkalte til en pressekonferanse den 18. november 2022 hvor han redegjorde for at vurderte å etablere et normprisråd. I brev til Stortinget den 5. desember 2022 klargjorde han at det for 2023 skal brukes faktiske priser.
Reto Suri
Reto Suri (født 25. mars 1989) er en sveitsisk profesjonell ishockeyspiller som for tiden spiller for EV Zug i National League A (NLA). Han har tidigere spilt for Kloten Flyers, Genève-Servette HC og Rapperswil-Jona Lakers i NLA og for Lausanne HC i sveitsisk 2. divisjon National League B (NLB).
NOU 2019: 18, Havbruksskatteutvalget
Endelig forslag fra regjeringen Støre til Stortinget
Statsminister Jonas Gahr Støre og finansminister Trygve Slagsvold Vedum avholdt pressekonferansen den 28. mars 2023. På pressekonferansen la de frem Proposisjon 78 LS (2022-2023) Grunnrenteskatt på havbruk. I etterkant av høringen hadde de gjort spesielt to justeringer. Skattesatsen på grunnrenteskatten ble justert ned fra 40% til 35% slik at det samlet ble 57% skatt på produksjon av laks, ørret og regnbueørret. Forslaget om å innføre en Naturressursskatt til kommunesektoren ble droppet. Istedenfor ble Produksjonsavgiften foreslått doblet. Dette grepet førte til at vertskommunene for havbruk ville få en noe høyere andel av skatteinntektene. De foreslo et brutto bunnfradrag på 70 millioner kroner. Fratrukket selskapsskatt utgjør dette 54,6 millioner kroner, eller likt med det laveste av de to foreslåtte bunnfradragene i regjeringens opprinnelige forslag.
Havbruksnæringen og en rekke organisasjoner som NHO, Sjømat Norge og Sjømatbedriftene var misfornøyd med forslaget. De pekte på at det var gjort få og små endringer, og påpekte at modellen ikke var godt nok tilpasset havbruket. Deres budskap var at det var behov for å utrede flere modeller for beskatning. Det ble vist til at en økning av selskapsskatten for havbruksnæringen kunne være et alternativ. Videre til at det burde utredes en avgiftsmodell inspirert av den modellen som nyttiggjøres på laksenæringen på Færøyene. I tillegg påpekte de at det samlede skattetrykket ville bli for stort.
Fra juridisk hold ble det påpekt at bunnfradraget kunne gi konkurransevridning, og at det dermed kunne være rettsstridig. Fagøkonomer mente at en produksjonsavgift ville være uheldig hvis selskapene får negativt resultat. Det ble påpekt at bunnfradraget ville gjøre skattemodellen mindre nøytral, og at det var uhensiktsmessig. Høyre var enige med næringen i at forslaget ikke var godt nok tilpasset havbruksnæringen, og at det derfor burde gjennomføres flere utredninger.
Behandling i Stortinget
Stortingets Finanskomite oppnevnte stortingsrepresentant Geir Pollestad (Sp) som saksordfører for saken. Det ble åpen høring av forslaget mandag 17. april 2023. LO med forbund var positive til prinsippene om å innføre grunnrenteskatt på lakse- og ørretoppdrett, men fryktet at fradrag og tilpasninger ikke sikret industrielle investeringer. KS var positive til forslaget og pekte på at det ville styrke kommunal sektor selv om det også ville redusere investeringer langs kysten noe. Nettverk for fjord og kystkommuner fryktet at forslaget ville føre til reduserte investeringer i kystkommunene. NHO, Sjømat Norge, Sjømatbedriftene og andre høringsparter fra næringslivet var negative til forslaget og ba om at det ble sendt tilbake til regjeringen. De fryktet for at det samlede skattetrykket ville svekke investeringer, og argumenterte med at forslaget ikke var tilpasset havbruksnæringen. De foreslo at det tidsavgrenset burde innføres en økt produksjonsavgift slik at myndighetene tapte forventede skatteinntekter.
Laika (sang)
«Laika» er en norsk elektropopsang framført av performancegruppa The Hungry Hearts og jazzsangeren Lisa Dillan. Sangen deltok i Melodi Grand Prix 2016, men nådde ikke gullfinalen. Sangen er skrevet av The Hungry Hearts-medlem Tonje Gjevjon.
Melodi Grand Prix
«Laika» var det første bidraget ut på scenen, og performancebandet sto for en minneverdig framføring som inkluderte en personbil, discokuler, parykker, sølvdress, solbriller og spesialsydde kjoler. Tross den flamboyante framføringen var ikke sangen blant de fire bidragene som avanserte til gullfinalen.
Teksten
Sangen har engelsk tekst samt et par verselinjer på tysk. Tittelen «Laika» viser til den sovjetiske romhunden med samme navn, som i 1957 ble det første levende pattedyr i bane rundt Jorden. Hunden ble også det første dødsofferet i bane. I sangen heter det at hunden er for alltid tapt og omgitt av endeløs verdensrom. Videre elsker hunden disco og drømmer om tida da hun gikk gatelangs i Moskva med jentekjæresten sin. Men nå sitter hun i en satellitt og lengter tilbake til discoen.
The Hungry Hearts og Lisa Dillan er alle lesbiske, og dermed kan verselinja «The streets of Moscow, with my girlfriend» sees på som et spark mot den omstridte russiske homolovgivningen. Selv har gruppa avvist dette og understreket at det ikke ligger noe politisk budskap i teksten.
Populær hos fansen
Selv om sangen ikke nådde gullfinalen i Melodi Grand Prix, eller kom inn på VG-lista, fikk sangen likevel et liv etter den norske konkurransen. Gruppa deltok også på en rekke pride-arrangementer rundt om i Europa og Israel samme sommer, og de ga ut en egen Orlando-remiks etter angrepet mot homseklubben Pulse i Orlando.
Rajah Tupas
Rajah Tupas (døpt som Felipe Tupás, født ca. 1497, død ca. 1568) var den siste rajah av Cebu på før-koloniserte og delvis indisk-påvirkede Filippinene. Han var sønn av Sri Parang den halte, og nevø av rajah Humabon. Han ble døpt den 21. mars 1568 i en alder av 70 år, og det er dette som tilsier at han må ha blitt født rundt år 1497. Han hersket over Cebu til han ble beseiret av Miguel López de Legazpis soldater 27. april 1565.
Den 4. juni 1565 inngikk Tupas og Legaspi Cebu-traktaten, som gav Spania suzerenitet over Cebu.
Jana Sjtsjerban
Jana Valerjevna Sjtsjerban (russisk Яна Валерьевна Щербань, født 6. september 1989) er en russisk volleyballspiller.
Hun representerte Russland under Sommer-OL 2016 i Rio de Janeiro, der hun endte på femteplass med det russiske landslaget.